MAKRO ตั้งบ.ย่อยใหม่ “ARO Commercial” ลุยธุรกิจค้าปลีก-ค้าส่งในเมียนมา
MAKRO ตั้งบ.ย่อยใหม่ “ARO Commercial” ลุยธุรกิจค้าปลีก-ค้าส่งในเมียนมา
5 ก.ย. 2561

บริษัท สยามแม็คโคร จำกัด (มหาชน) หรือ MAKRO เปิดเผยว่า บริษัท แม็คโคร อาร์โอเอช จำกัด ซึ่งเป็นบริษัทย่อยที่ถือหุ้นร้อยละ 100 ได้มีการจัดตั้งบริษัทย่อยแห่งใหม่ที่จดทะเบียนในประเทศสาธารณรัฐแห่งสหภาพเมียนมา ภายใต้ชื่อ ARO Commercial Company Limited มีทุนจดทะเบียน 300,000 ดอลลาร์สหรัฐ หรือราว 9.82 ล้านบาท
ทั้งนี้ การจัดตั้งบริษัทย่อยดังกล่าว เพื่อดำเนินธุรกิจค้าปลีก ค้าส่ง และธุรกิจอื่น ๆ ที่เกี่ยวข้อง โดยมีบริษัท แม็คโคร อาร์โอเอช จำกัด เป็นผู้ถือหุ้นทั้งร้อยละ 100